
చెన్నై, ఫిబ్రవరి 12 (ఆంధ్రజ్యోతి) : ‘‘శశికళ నుంచి ఎన్నో అవమానాలను చవిచూశాను. ఎన్ని మాటలన్నా భరించాను. కానీ, పార్టీని కబళిస్తానంటే మాత్రం సహించను. అడ్డుకొని తీరుతా’’నని తమిళనాడు ఆపద్ధర్మ ముఖ్యమంత్రి ఒ. పన్నీరుసెల్వం తీవ్ర స్వరంతో హెచ్చరించారు. రాష్ట్ర హోంశాఖ బాధ్యతలూ చూస్తున్న ఆయన..తాను తలుచుకొంటే శశికళ బంధించిన ఎమ్మెల్యేలను ఇప్పటికిప్పుడు విడిపించగలనని ఆగ్రహించారు. అసాధారణ పరిస్థితులకు తావు ఇవ్వరాదన్న కారణంగా తాను ఓర్పుపడుతున్నానన్న ఆయన.. పార్టీని కాపాడుకోవడానికి ఎంతదూరమైనా పోరాడతానని తెగేసి చెప్పారు. అసెంబ్లీలో బలపరీక్ష నిర్వహిస్తే నెగ్గి తీరుతానని ధీమా వ్యక్తం చేశారు. ఆదివారం రాత్రి చెన్నైలోని తన నివాసగృహంవద్ద ఆయన మీడియాతో మాట్లాడారు. అన్నాడీఎంకే ఎమ్మెల్యేలు చాలా స్వేచ్ఛగా ఉన్నారని, వారిపై ఎలాంటి ఒత్తిడీ లేదన్న ఆ పార్టీ ప్రధాన కార్యదర్శి శశికళ ప్రకటనపై పన్నీరుసెల్వం నిప్పులు చెరిగారు.శశికళ మొసలి కన్నీరు కారుస్తోందని విమర్శించారు. ఎమ్మెల్యేలను స్వేచ్ఛగా విడిచిపెట్టి వారి నియోజకవర్గాలకు పంపాలని కోరారు. ‘‘ప్రజలు ఎన్నుకొన్న ఎమ్మెల్యేలను బలవంతంగా రిసార్టుల్లో బంధించారు. ఒక్కో ఎమ్మెల్యే వద్ద నలుగురు గూండాలను కాపలా పెట్టారు. కాదని శశికళ అనే పక్షంలో, వారున్న రిసార్టుల వద్దకు ఆమె రెండోసారి ఎందుకువెళ్లారో చెప్పాలి’’ అని సవాల్ విసిరారు. తనను దుష్టశక్తిగా శశికళ తెగనాడటంపై ఓపీఎస్ ఘాటుగా స్పందించారు. ‘‘‘అమ్మ’మృతి చెందిన రోజున, వద్దన్నా పట్టుబట్టి మరీ శశికళ నన్ను ముఖ్యమంత్రి పదవిలో కూర్చోబెట్టారు. ఈ రెండునెలలుగా అవమానాలకు గురిచేస్తూనే ఉన్నారు. అన్యాయంపై గొంతెత్తగానే.. దుష్టశక్తిగా నన్ను చిత్రీకరిస్తున్నారు’’ అని దుయ్యబట్టారు. ‘‘పలువురు మంత్రులు, శాసనసభ్యులు నాతో టచలో ఉన్నారు. వారంతా ఏ క్షణంలోనైనా ముందుకొచ్చి మద్దతు తెలపటం ఖాయ’’మని ధీమా వ్యక్తం చేశారు. వైద్యచికిత్స అందించిన 75 రోజులపాటు ‘అమ్మ’ వెంట తాను ఉన్నట్టు చెబుతున్న శశికళ.. ఏనాడైనా ఆమె ఆరోగ్యంపై ప్రజలకు సమాచారం ఇచ్చారా అని నిలదీశారు. ‘అమ్మ’ మృతిపట్ల రాష్ట్ర ప్రజానీకమంతా ఆందోళన చెందుతున్నా.. ఆసుపత్రిలో ఆమెకు అందిన చికిత్సపై శశికళ ఒక్క మాటా చెప్పలేదని దుయ్యబట్టారు. జయలలిత వారసురాలిని తానేనన్న శశికళ ప్రకటనను ఓపీఎస్ కొట్టివేశారు. ‘‘‘వారసత్వంపై శశికళ వర్గీయు ల వాదన వింతగా ఉంది. ‘అమ్మ’ సోదరుడి కుమార్తె దీప, కుమారుడు దీపక్ మాత్ర మే వారసులు అవుతారు’’ అని పేర్కొన్నారు.

chennai, fibravari 12 (aandhrajyoti) : ‘‘sasikala nunchi enno avamaanaalanu chavichusanu. enni matalanna bharinchaanu. cony, paartiini kabalistanante maatram sahinchanu. addukoni tiirutaa’’nani tamilanadu aapaddharma mukhyamantri o. panneeruselvam teevra swaramtho heccharinchaaru. rashtra homsakha baadhyataluu chustunna aayana..taanu taluchukonte sasikala bandhinchina emmelyelanu ippatikippudu vidipinchagalanani aagrahinchaaru. asaadhaarana paristhitulaku taavu ivvaraadanna kaaranamgaa taanu orpupadutunnaananna aayana.. paartiini kapadukovadaniki entaduuramainaa poraadataanani tegesi cheppaaru. assembleelo balapareeksha nirvahiste neggi tiirutaanani dheema vyaktam chesaru. aadivaaram raatri chennailooni tana nivaasagruhamvadda aayana meediatho matladaru. annadienke emmelyelu chala swechhagaa unnaarani, vaaripai elanti ottidi ledanna aa party pradhaana kaaryadarsi sasikala prakatanapai panneeruselvam nippulu cherigaaru.sasikala mosali kanneeru kaarustondani vimarsinchaaru. emmelyelanu swechhagaa vidichipetti vaari niyojakavargaalaku pampaalani koraru. ‘‘prajalu ennukonna emmelyelanu balavantamgaa resartullo bandhinchaaru. okko emmelye vadda naluguru goondaalanu kapala pettaaru. kaadani sasikala ane pakshamlo, vaarunna resartula vaddaku aame rendosari endukuvellaro cheppali’’ ani sawal visiraaru. tananu dushtasaktigaa sasikala teganaadatampai ops ghaatugaa spandinchaaru. ‘‘‘amma’mruti chendina rojuna, vaddanna pattubatti mari sasikala nannu mukhyamantri padavilo koorchobettaaru. ee rendunelalugaa avamaanaalaku gurichestune unnaaru. anyaayampai gontettagaane.. dushtasaktigaa nannu chitrikaristunnaru’’ ani duyyabattaaru. ‘‘paluvuru mantrulu, saasanasabhyulu naatho tachalo unnaaru. vaarantaa e kshanamloonainaa mundukochi maddatu telapatam khaya’’mani dheema vyaktam chesaru. vaidyachikitsa andinchina 75 rojulapatu ‘amma’ venta taanu unnattu chebutunna sasikala.. enadaina aame aarogyampai prajalaku samacharam ichara ani niladeesaaru. ‘amma’ mruthipatla rashtra prajaaneekamantaa aandolana chendutunna.. aasupatrilo aameku andina chikitsapai sasikala okka mata cheppaledani duyyabattaaru. jayalalita vaarasuraalini taanenanna sasikala prakatananu ops kottivesaaru. ‘‘‘vaarasatvampai sasikala vargeeyu la vaadana vintagaa undi. ‘amma’ sodarudi kumarte deepa, kumarudu deepak matra mee vaarasulu avutaaru’’ ani perkonnaru.